UPN parlamentu-taldeak aurkeztutako 9-15-PES-00058 informazio eskaerari dagokionez, Nafarroako Gobernuko Hezkuntzako kontseilariak honako informazio hau ematen du:

Hizkuntza ereduen aldaketak ondotik datozen foru aginduen bidez arautzen dira:

– 89/2010 Foru Agindua, ekainaren 1ekoa, Alberto Catalán Higueras Hezkuntzako kontseilariak emana, irakaskuntzako hizkuntza ereduen aldaketak arautzen dituena.

– 25/2013 Foru Agindua, otsailaren 27koa, José Iribas Sánchez de Boado Hezkuntzako kontseilariak emana. Haren bidez aldatzen da ekainaren 1eko 89/2010 Foru Agindua, irakaskuntzako hizkuntza ereduen aldaketak arautzen dituena.

Aldaketaren xedea zen arintasuna ematea eredua aldatzeko prozesuari, aginduan agertzen den moduan:

“Ereduak aldatzeko arauketaren bidez baimena ematen zaie ikastetxeei aldaketa egiteko eskaerak ebazteko, araututako kasuetan eta ezarritako epeetan. Ikastetxeek ebazten dituzte aurkeztutako eskaerak. Eskatzaileek zilegi dute administrazioari errekurtsoa aurkeztea, desadostasuna izanez gero. Ikastetxeek EDUCA programan erregistratzen dituzte aldaketak.”

2014-2015 ikasturtean eskatu eta 2015-2016 ikasturtean indarra hartu duten hizkuntza ereduaren aldaketak, eta lehenagoko ikasturtetan eskatutakoak, honako hauek dira:

|  |  |  |  |  |  |
| --- | --- | --- | --- | --- | --- |
| **Hizkuntza ereduz aldatu diren ikasleen bilakaera, 2010-2011 ikasturtetik 2014-2015 ikasturtera.** | | | | | |
|  | **2010-2011** | **2011-2012** | **2012-2013** | **2013-2014** | **2014-2015\*** |
| Eremu euskalduna | 4 | 31 | 49 | 40 | 69 |
| Eremu mistoa | 473 | 948 | 982 | 1.030 | 1.009 |
| Eremu ez-euskalduna | 731 | 615 | 733 | 626 | 595 |
| **Guztira** | **1.208** | **1.594** | **1.764** | **1.696** | **1.673** |
| A eredutik G eredura | 1.067 | 1.325 | 1.428 | 1.412 | 1.357 |
| G eredutik A eredura | 57 | 135 | 186 | 130 | 135 |
| D eredutik G eredura | 23 | 36 | 31 | 36 | 63 |
| D/B eredutik A eredura | 48 | 70 | 91 | 89 | 92 |
| A/G eredutik D eredura | 9 | 11 | 12 | 14 | 19 |
| D eredutik B eredura edo B eredutik D eredura | 0 | 12 | 16 | 14 | 5 |
| A eredutik B eredura edo B eredutik A eredura | 4 | 5 | 0 | 1 | 2 |

*Iturria: EDUCA- Euskara Atala*

\*Ereduz aldatzeko eskaerak eskolatzeko epe arruntean (otsaila) eta berezian (iraila) egiten dira, eta hurrengo ikasturtean hartzen dute indarra.

2010. urtetik aurrera hizkuntza eredua aldatzeko prozesuak duen bilakaera dela eta, ezin ditugu zehaztu ez aipatu aldaketen kasuak, ezta aurkeztutako eskaerei dagokienez zenbat onartu diren ere, ikastetxeen esku dagoelako eskatzeko eta baimentzeko prozesu osoa.

Iruñean, 2015eko urriaren 22an

Hezkuntza Departamentuko kontseilaria: José Luis Mendoza Peña